CELEX: 62009TJ0259
Language: hu
Date: 2010-12-16 00:00:00
Title: A Törvényszék (egyesbíró) 2010. december 16-i ítélete. # Európai Bizottság kontra Arci Nuova associazione comitato di Cagliari és Alberto Gessa. # Választottbírósági kikötés - Nem kormányzati szervezetek által megvalósított európai vitákra irányuló projektek 2003 során való támogatása keretében kötött szerződés - Valamely egyesület igazgatója ellen benyújtott kereset - Hatáskör hiánya - Szerződés nem teljesítése - Az előlegként kifizetett összegek visszatérítése. # T-259/09. sz. ügy

A Törvényszék (egyesbíró) 2010. december 16‑i ítélete – Bizottság kontra Arci Nuova associazione comitato di Cagliari és Gessa
      (T‑259/09. sz. ügy)
      „Választottbírósági kikötés – Nem kormányzati szervezetek által megvalósított európai vitákra irányuló projektek 2003 során való támogatása keretében kötött
         szerződés – Valamely egyesület igazgatója ellen benyújtott kereset – Hatáskör hiánya – Szerződés nem teljesítése – Az előlegként kifizetett összegek visszatérítése”
      
      1.                     Eljárás – A Törvényszék előtt választottbírósági kikötés alapján történő keresetindítás – A közösségi bíróság hatáskörének
            hiánya a felek arra irányuló szándékának kifejezése hiányában, hogy a közösségi bíróság hatáskörébe tartozzon a szerződésen
            alapuló valamely jogvita eldöntése – A Bizottság és valamely társulás között létrejött szerződések – A Bizottságnak az említett
            társulás elnökével szembeni keresete – Olyan elnök, akit nem kötnek a szerződések – Elutasítás – Az alkalmazandó nemzeti jog
            alapján az elnök egyetemleges felelőssége – Hatás hiánya (EK 238. cikk és EK 240. cikk) (vö. 39–46. pont)
      2.                     Az Európai Közösségek költségvetése – Közösségi pénzügyi támogatás – A kedvezményezett kötelezettsége a támogatás feltételeinek
            tiszteletben tartására – Kizárólag a ténylegesen felmerült kiadásokra vonatkozó finanszírozás – Az előírt formában és határidőben
            feltüntetett költségek valóságának igazolása – Hiány – Nem elszámolható költségek (EK 274. cikk) (vö. 61–67. pont)
      Tárgy
      
         
               Az EK 238. cikk alapján benyújtott, az Arci Nuova associazione comitato di Cagliarinak és – egyetemlegesen – A. Gessának a
                  Bizottság által a 2003‑1550/001‑001. sz. szerződés keretén belül folyósított előleg késedelmi kamattal növelt összegének visszafizetésére
                  való kötelezésére irányuló, választottbírósági kikötésen alapuló kereset.
               
            Rendelkező rész
      
         
                  1)
               
               
                  
               
               
                  	A Törvényszék a keresetet az Alberto Gessa ellen irányuló részében elutasítja.
               
            
         
                  2)
               
               
                  
               
               
                  	A Törvényszék kötelezi az Arci Nuova associazione comitato di Cagliarit, hogy az Európai Bizottság részére térítsen vissza
                     15 675 euró tőkeösszeget és annak 2007. május 20‑tól a tartozás teljes kiegyenlítéséig számított 7,32%‑os késedelmi kamatait.
                  
               
            
         
                  3)
               
               
                  
               
               
                  	A Törvényszék az Arci Nuova associazione comitato di Cagliarit kötelezi a költségek viselésére.